cyanic-selkie/wikianc huggingface dataset:
Χρόνια αποφρακτική πνευμονοπάθεια
Ιστορία
Σύγχρονες θεραπείες αναπτύχθηκαν κατά το δεύτερο μισό του 20ού αιώνα. Τα στοιχεία που υποστηρίζουν τη χρήση στεροειδών στη ΧΑΠ δημοσιεύθηκαν στα τέλη της δεκαετίας του 1950. Τα βρογχοδιασταλτικά άρχισαν να χρησιμοποιούνται τη δεκαετία του 1960 μετά από μια πολλά υποσχόμενη δοκιμή της ισοπρεναλίνης. Περαιτέρω βρογχοδιασταλτικά, όπως η σαλβουταμόλη βραχείας δράσης, αναπτύχθηκαν τη δεκαετία του 1970 και η χρήση βρογχοδιασταλτικών μακράς δράσης ξεκίνησε στα μέσα της δεκαετίας του 1990.
Άλλα ζώα
Η χρόνια αποφρακτική πνευμονοπάθεια μπορεί να εμφανιστεί σε πολλά άλλα ζώα και μπορεί να προκληθεί από την έκθεση στον καπνό του τσιγάρου. Ωστόσο, οι περισσότερες περιπτώσεις της νόσου είναι σχετικά ήπιες. Στα άλογα είναι γνωστό ως υποτροπιάζουσα απόφραξη των αεραγωγών (RAO). Το RAO μπορεί να είναι αρκετά σοβαρό και τις περισσότερες φορές συνδέεται με την έκθεση σε κοινά αλλεργιογόνα. Η ΧΑΠ απαντάται επίσης συχνά σε ηλικιωμένους σκύλους.
Εξωτερικοί σύνδεσμοι
Χρόνια Αποφρακτική Πνευμονοπάθεια Κατηγορία:Παθολογία γήρατος
Sweet Freedom
Sweet Freedom είναι ο τίτλος του έκτου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Σεπτέμβριο του 1973 μέσω της δισκογραφικής εταιρείας "Bronze" στην Ευρώπη και της "Mercury Records" στην Αμερική. Ο δίσκος επανεκδόθηκε στις 30 Οκτωβρίου 1990 με επιπλέον τραγούδια, μέσω της "Roadrunner Records".
Ο δίσκος έλαβε θετικές κριτικές, ανεβαίνοντας για δεύτερη φορά στο βρετανικό Top-20, όπου έγινε και ο πρώτος στούντιο δίσκος των Uriah Heep ο οποίος βραβεύθηκε ως ασημένιος.
Τραγούδια
1. Dreamer (Box, Thain) - 3:41
2. Stealin'  (Hensley) - 4:49
3. One Day (Hensley, Thain) - 2:47
5. If I Had the Time (Hensley) - 5:43
6. Seven Stars ''(3:52
7. Circus (Box, Thain, Kerslake) - 2:44
8. Pilgrim (Hensley, Byron) - 7:10
Θέσεις τσαρτ
Sweet Freedom (άλμπουμ)
Επίσημη κυκλοφορία: Σεπτέμβριος 1973
Stealin'  (σινγκλ)
Επίσημη κυκλοφορία: Ιούλιος 1973
Βραβεία
Sweet Freedom (άλμπουμ)
Ηνωμένες Πολιτείες (RIAA Certification): Χρυσός
Ηνωμένο Βασίλειο (BPI Certification): Ασημένιος
Stealin'  (σινγκλ)
Νέα Ζηλανδία (RIANZ Certification): Χρυσός
Μέλη των Uriah Heep
Ντέηβιντ Μπάιρον - φωνητικά
Μικ Μποξ - κιθάρα
Κεν Χένσλεϊ - πλήκτρα
Γκάρι Τέην - μπάσο
Λι Κέρσλεηκ - τύμπανα
Πηγές
Κατηγορία:Δισκογραφία των Uriah Heep Κατηγορία:Άλμπουμ του 1973
Απόστολος Μπούκουρας
Ο Απόστολος Μπούκουρας ήταν αγωνιστής του αγώνα του 1821.
Βιογραφία
Η καταγωγή του ήταν από τα Μαγούλιανα της επαρχίας Καρύταινας. Ακολούθησε πάντοτε τον Θεόδωρο Κολοκοτρώνη, ο οποίος τον είχε φροντιστή του, και τον έστελνε σε πολλές άλλες υπηρεσίες. Επί Δράμαλη δεν πρόφτασε να πάει στο Μεγάλο Αγιώργη όπου ήταν το σώμα του Κολοκοτρώνη και έμεινε με τον Πλαπούτα. Όταν ο Δράμαλης εισέβαλε στην Αργολίδα, και ο Πλαπούτας πολέμησε αρχικά στον Πύργο κοντά στα χωριά Χαρβάτι και Φίχτια, τότε οι Τούρκοι πιάσαν τον Μπούκουρα, αλλά αυτός προσποιήθηκε ότι ήταν Τούρκος και τους παραπλάνησε και σώθηκε.
Αναφορές
Κατηγορία:Αγωνιστές του 1821
Ιστάνα Νουρούλ Ιμάν
To Ιστάνα Νουρούλ Ιμάν είναι η επίσημη κατοικία του Σουλτάνου του Μπρουνέι, του Χασανάλ Μπολκιάχ, και έδρα της κυβέρνησης του Μπρουνέι. Σύμφωνα με το βιβλίο των Ρεκόρ Γκίνες είναι το μεγαλύτερο παλάτι στο κόσμο. Έχει 1788 δωμάτια και 257 τουαλέτες. Έχει 5 πισίνες και ένα Γκαράζ (Garage) για 110 αυτοκίνητα. Το ανάκτορο βρίσκεται στις όχθες του ποταμού Μπρουνέι, λίγα χιλιόμετρα νότια τη Μπαντάρ Σερί Μπεγκαβάν, την πρωτεύουσα.
Το παλάτι σχεδιάστηκε από το Φιλιππενέζο αρχιτέκτονα Λεάνδρο Λόσκιν, ο οποίος χρησιμοποίησε ένα αρχιτεκτονικό μοτίβο χρυσών θόλων και θολωτών οροφών. Το κτίριο ολοκληρώθηκε το 1986 και η κατασκευή του κόστισε περίπου $1.4 δις αμερικανικά δολάρια.
Παραπομπές
Κατηγορία:Μπρουνέι Κατηγορία:Βασιλικές κατοικίες
Αμέρτας ο Ηλείος
μικρογραφία|[[Ημίδραχμο της Ολυμπίας, χρονολογούμενο μεταξύ 87ης (432 π.Χ.) και 90ης (420 π.Χ.) διοργάνωσης των αγώνων]] Ο Αμέρτας ο Ήλειος (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Ηλεία ο οποίος αναδείχτηκε ολυμπιονίκης στο άθλημα της πάλης παίδων κατά τους 90ους (420 π.Χ.) ολυμπιακούς αγώνες της αρχαιότητας, ενώ αναφέρεται πως αργότερα υπήρξε και νικητής στο ίδιο αγώνισμα στην κατηγορία των ανδρών και στη διοργάνωση των Πύθιων στους Δελφούς.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Πυθιονίκες Κατηγορία:Αρχαίοι Ηλείοι ολυμπιονίκες Κατηγορία:Αρχαίοι ολυμπιονίκες της πάλης παίδων‎ Κατηγορία:Αρχαίοι ολυμπιονίκες (5ος αιώνας π.Χ.)
American Basketball Association
Η αρχική American Basketball Association (ΑΒΑ, Αμερικανική Ομοσπονδία Καλαθοσφαίρισης) ήταν η διοργανώτρια αρχή του ομώνυμου επαγγελματικού πρωταθλήματος καλαθοσφαίρισης των ΗΠΑ που ιδρύθηκε το 1967. Η ΑΒΑ έπαψε να υφίσταται με τη συγχώνευση ABA–NBA το 1976.
Rr (δίγραφο)
Το rr είναι δίγραφο που χρησιμοποιείται στην αγγλική γλώσσα για το ⟨r⟩, ανάλογα με την ετυμολογία. Εμφανίζεται συνήθως σε λέξεις λατινικής προέλευσης, ενώ είναι "rrh" για λέξεις της αρχαίας ελληνικής. Πρόκειται για ένα κοινό δίγραφο που υπάρχει σε δημοφιλείς λέξεις, όπως οι sorry, arrest. Μερικές λέξεις με "rr" είναι σχετικά πρόσφατα δάνεια από άλλες γλώσσες. Παραδείγματα περιλαμβάνουν το burro από τα ισπανικά. Συχνά χρησιμοποιείται στους οδηγούς προφοράς. Είναι γράμμα στο αλβανικό αλφάβητο.
Χρησιμοποιείται σε πολλές ευρωπαϊκές γλώσσες, όπως τα καταλανικά, ισπανικά, πορτογαλικά, αλβανικά. Χρησιμοποιείται και σε άλλες γλώσσες, όπως τα Κεντρικά Αλασκικά Γιουπίκ και τα κορνουαλικά.
Παραπομπές
[1] Bock, Albert; Bruch, Benjamin (3 July 2008). "An Outline of the Standard Written Form of Cornish" (First ed.). ISBN 978-1-903798-56-0. Retrieved 6 December 2014.
Κατηγορία:Γραφή
Ψευδοπρομηκική παράλυση
Η ψευδοπρομηκική παράλυση οφείλεται σε βλάβη του άνω κινητικού νευρώνα (υπερπυρηνική βλάβη) στη φλοιοπρομηκική οδό της πυραμιδικής οδού, όταν επηρεάζει αμφοτερόπλευρα την οδό του πνευμονογαστρικού νεύρου. Οι ασθενείς παρουσιάζουν δυσκολία στη μάσηση, κατάποση και στην ομιλία (συχνά το πρώτο σύμπτωμα). Η διαταραχή στην ομιλία είναι η χαρακτηριστική σπαστική δυσαρθρία. Ασθενείς με ψευδοπρομηκική παράλυση επίσης έχουν ανάρμοστα συναισθηματικά ξεσπάσματα (εκρήξεις απρόσφορου γέλιου ή κλάματος).
Παραπομπές
Κατηγορία:Νευρολογικές παθήσεις
Λου
Ο Λου ή Λουγ (Lugh, προγενέστερα Lug, ιρλ Lú, προφέρεται /luː/) είναι ο ανώτατος θεός της κελτικής μυθολογίας, όχι μόνο επειδή βρίσκεται στην κορυφή της ιεραρχίας, αλλά κι επειδή είναι από τις λίγες θεότητες που συναντάται σε όλους τους κελτικούς λαούς. Στη Γαλατία, για παράδειγμα, το όνομά του αποτελεί ρίζα για διάφορα τοπωνύμια, όπως η πόλη της Λυών, που παλιότερα ονομαζόταν Λούγδουνο (Lugdunum). Ο Λου σχετίζεται με τον ουαλό Λέι Λάου Γκέφες (ουαλ. Llew Llaw Gyffes) που εμφανίζεται στον τέταρτο από τους Τέσσερις Κλάδους των Μαμπινόγκι, ενώ στην ιρλανδική μυθολογία ο Λου είναι γνωστός από τη μάχη της Μόι Τούραχ (Magh Tuiredh). Επίσης, στον Κύκλο του Όλστερ εμφανίζεται σαν πιθανός πατέρας του ήρωα Κουχούλιν.
Η γέννηση του Λου
Ο Λου είναι γιος του Κίαν (ιρλ. Cian) των Τουάθα ντε Ντανάν και της Έθνι (ιρλ. Ethniu ή Enya), κόρης του Μπάλορ των Φομόριαν. Η ιστορία μοιάζει αρκετά με τον μύθο του Περσέα στην ελληνική μυθολογία. Σύμφωνα με μια προφητεία, ο Μπάλορ θα σκοτωνόταν από τον εγγονό του, οπότε κλείδωσε την κόρη του Έθνι σε ένα μεγάλο κρυστάλλινο πύργο. Ο Κίαν, όμως, με τη βοήθεια της δρυΐδη Μπίρογκ, κατάφερε να μπει μέσα στον πύργο και να ενωθεί μαζί της. Όταν η Έθνι γέννησε τον Λου, ο Μπάλορ τον πέταξε στη θάλασσα, αλλά η Μπίρογκ έσωσε το βρέφος και το παρέδωσε στο Μανάνναν μακ Λιρ, που μεγάλωσε το παιδί σαν δικό του.
Η μάχη της Μόι Τούραχ (Magh Tuiredh)
Ο Λου οδήγησε τους Τουάθα ντε Ντανάν στη Δεύτερη Μάχη της Mag Tuireadh εναντίον των Φομόριαν. Ο Νουάντα σκοτώθηκε στη μάχη από τον Μπάλορ. Αργότερα, ο Λου βρέθηκε αντιμέτωπος με τον Μπάλορ και τον σκότωσε ρίχνοντας ένα ακόντιο στο μοναδικό του μάτι. Έτσι εκπληρώθηκε και η παλιά προφητεία και οι Τουάθα ντε Ντανάν νίκησαν τους Φομόριαν. Μετά τη μάχη, ο Λουγ βρήκε τον Μπρες, πρώην βασιλιά των Τουάθα ντε Ντανάν που είχε όμως καταγωγή και από τους Φομόριαν, ο οποίος τον ικέτευσε για τη ζωή του. Ο Λου τον άφησε να ζήσει, με την υπόσχεση ότι θα τους μάθαινε την τέχνη και τις εποχές των καλλιεργειών, της σποράς και του θερισμού.
Λούγνασαδ
Κάθε 1η Αυγούστου εορταζόταν η γιορτή με το όνομα Λούγνασαδ προς τιμή του Λου. Εκείνη τη μέρα συγκαλούταν και το Συμβούλιο των Γαλατών στη Γαλατία κατά τον 1ο αιώνα π.Χ.. Τη συνήθεια αυτή εκμεταλεύθηκε ο Αύγουστος το 12 π.Χ., όπου όρισε το μέρος συνάντησης του Συμβουλίου στον Ναό της Ρώμης και του Αύγουστου στο Λούγδουνο, ώστε να ενισχήσει τις σχέσεις της Ρώμης με τους Γαλάτες. Κατά την ιρλανδική παράδοση, τη γιορτή εισήγαγε στην Ιρλανδία ο ίδιος ο Λου, για να τιμήσει τη θετή του μητέρα Τάιλτου (σύμφωνα με το Βιβλίο των Εισβολών - Lebor Gabála Érenn - η Τάιλτου ήταν βασίλισσα της φυλής Φιρ Μπολγκ, μιας από αυτές που εισέβαλαν στην Ιρλανδία, στην οποία ο Κίαν έδωσε τον Λου για να τον μεγαλώσει).
Παραπομπές
Κατηγορία:Κελτική μυθολογία Κατηγορία:Θεότητες του κεραυνού Κατηγορία:Θεότητες της σοφίας Κατηγορία:Θεότητες της απάτης και της πονηριάς
Αντίδραση Φρίντελ-Κραφτς
Με τον όρο αντίδραση Φρίντελ-Κραφτς περιγράφεται μια αντίδραση της οργανικής χημείας που αναπτύχθηκε από τους Τσαρλς Φρίντελ και Τζέιμς Κραφτς το 1877  και με την οποία επιτυγχάνεται η αντικατάσταση ενός υδρογόνου αρωματικού δακτυλίου από μια αλκυλομάδα -R (αλκυλίωση) ή από μια ακυλομάδα -COR (ακυλίωση). Και οι δύο μορφές ανήκουν στην κατηγορία αντιδράσεων ηλεκτρονιόφιλης αρωματικής υποκατάστασης.
Αλκυλίωση Φρίντελ-Κραφτς
Το βασικό μειονέκτημα της αντίδρασης είναι ότι το προϊόν είναι ισχυρότερο πυρηνόφιλο απ' ό,τι το αντιδρόν, εξαιτίας του θετικού επαγωγικού φαινομένου του αλκυλίου. Αυτό έχει σαν αποτέλεσμα να μην μπορεί να σταματήσει η αντίδραση στην μία υποκατάσταση, αλλά να συνεχίζεται εφόσον υπάρχουν διαθέσιμα υδρογόνα στον δακτύλιο. Συνέπεια του γεγονότος αυτού είναι να λαμβάνονται πολλαπλά αλκυλιωμένες ενώσεις. Για τον περιορισμό του αριθμού των αλκυλιώσεων μπορεί να χρησιμοποιηθεί η τεχνική της στερεοχημικής παρεμπόδισης, όπου το μέγεθος μιας οργανικής ομάδας εμποδίζει την εισαγωγή επιπλέον αλκυλίου στον δακτύλιο:
Ακυλίωση Φρίντελ-Κραφτς
Η αποτελεσματικότητα της ακυλίωσης Φρίντελ-Κραφτς εξαρτάται από την σταθερότητα του ακυλοχλωριδίου που χρησιμοποιείται ως αντιδραστήριο. Για παράδειγμα, το φορμυλοχλωρίδιο είναι πολύ ασταθής ένωση, με συνέπεια η κατά Φρίντελ-Κραφτς σύνθεση της βενζαλδεΰδης να απαιτεί την «επί τόπου» (in situ) σύνθεση του φορμυλοχλωριδίου μέσω της αντίδρασης Γκάτερμαν-Κοχ.
Το πρώτο βήμα της αντίδρασης είναι η απόσπαση ενός ατόμου χλωρίου προς σχηματισμό του κατιόντος ακυλίου:
Ακολουθεί η πυρηνόφιλη προσβολή του αρενίου στο ακύλιο:
Πηγές
Φριντελ-Κραφτς
Αθλητικά γεγονότα του 2010/Αύγουστος
Παγκόσμιο Πρωτάθλημα Καλαθοσφαίρισης Ανδρών 2010
(Συνοπτικά αποτελέσματα αγώνων που πραγματοποιήθηκαν τον Σεπτέμβριο)
08
Επαρχία Τιαρέτ
Το Τιαρέτ (ولاية تيارت) είναι επαρχία (βιλάγια) της Αλγερίας. Πρωτεύουσα της είναι η πόλη Τιαρέτ. Ο πληθυσμός, σύμφωνα με την απογραφή του 2008, ανέρχεται σε 846.823 κατοίκους.
Διοικητική διαίρεση
Η επαρχία χωρίζεται σε 14 διαμερίσματα (νταΐρες), τα οποία χωρίζονται περαιτέρω σε 42 κοινότητες ή δήμους.
Εξωτερικοί σύνδεσμοι
Τιαρετ
Δήμος Τριπόλεως (πρόγραμμα Καποδίστριας)
Ο δήμος Τριπόλεως του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση του παλαιότερου δήμου Τριπόλεως και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Τρίπολης. Βρίσκόταν στο κεντρικό τμήμα του νομού και περικλυόταν από τους δήμους Φαλάνθου, Βαλτετσίου, Μαντίνειας, Κοριθίου και Τεγέας. Ο δήμος αποτελούταν από 11 δημοτικά διαμερίσματα και είχε συνολικό πληθυσμό 28.976 κατοίκους, εκ των οποίων οι 25.560 ζουσαν στην πόλη της Τρίπολης. Ο δήμος καταλάμβανε το μεγαλύτερο τμήμα του οροπεδίου της Τρίπολης που σχηματίζεται ανάμεσα στα όρη Μαίναλο και Πάρνωνας.
Νικολάι Ανίτσκοφ
Ο Νικολάι Νικολάγιεβιτς Ανίτσκοφ (ρωσ. Никола́й Никола́евич Ани́чков, 1885-1964) ήταν διακεκριμένος Ρώσος και Σοβιετικός ιατρός παθολόγος. Υπήρξε ο πρώτος που περιέγραψε τα ειδικά κύτταρα του μυοκαρδίου (κύτταρα Anitschkow, καρδιακά ιστιοκύτταρα) και ανεκάλυψε τη σημασία και τον ρόλο της χοληστερόλης στην αθηροσκλήρωση. Το 1958 σε σημείωμα της συντάξεως στο περιοδικό Annals of Internal Medicine ο Γουίλιαμ Ντοκ (W. Dock) συνέκρινε τη σημασία του έργου του Ανίτσκοφ με εκείνη της ανακαλύψεως του μικροβίου της φυματιώσεως από τον Ρόμπερτ Κοχ. Ο Αμερικανός βιοχημικός Ντ. Στάινμπεργκ έγραψε το 2004: «Εάν η πλήρης σημασία των ευρημάτων του είχε αναγνωρισθεί εκείνη την εποχή, ίσως να είχαμε γλιτώσει πάνω από τριάντα χρόνια στον μακρό αγώνα για την επίλυση της διχογνωμίας περί τη χοληστερόλη και ο Ανίτσκοφ ίσως να είχε κερδίσει ένα Βραβείο Νομπέλ.» Ο Ανίτσκοφ εργάσθηκε επίσης σε έρευνες σχετικές με το ενδοθηλιακό δίκτυο (RES) και τις αυτογενείς.
Οικογένεια και σπουδές
Ο Ν.Ν. Ανίτσκοφ γεννήθηκε στην Αγία Πετρούπολη. Ο πατέρας του, ο Νικολάι Μ. Ανίτσκοφ (1844-1916), ήταν ευγενούς καταγωγής και είχε διατελέσει υφυπουργός Παιδείας της Ρωσικής Αυτοκρατορίας. Η μητέρα του, η Λ.Ι. Βασιλίεβα (1859-1924), ήταν κόρη του ιερέα που ίδρυσε τον Ορθόδοξο Ναό του Αλεξάνδρου Νιέφσκι στην οδό Νταρύ στο Παρίσι. Το 1903 ο Ν.Ν. Ανίτσκοφ εισάχθηκε στην Αυτοκρατορική Ακαδημία Στρατιωτικής Ιατρικής, στην Αγία Πετρούπολη. Εκεί είχε καθηγητή τον εξέχοντα Ρώσο ιστολόγο Αλεξάντερ Α. Μαξίμοφ (1874-1928). Μετά την αποφοίτησή του το 1909, ο Ανίτσκοφ άρχισε να εκπονεί διδακτορική διατριβή με τίτλο Φλεγμονώδεις μεταβολές στο μυοκάρδιο: σχετικώς με τη μυοκαρδίτιδα και την υπερασπίσθηκε με επιτυχία το 1912. Σε αυτή περιέγραψε για πρώτη φορά τα εξειδικευμένα μακροφάγα της καρδιάς που σήμερα είναι γνωστά με το όνομά του: κύτταρα Anitschkow. Παράλληλα, ο Ανίτσκοφ εργαζόταν πάνω σε ένα πειραματικό μοντέλο αθηροσκληρώσεως μαζί με έναν φοιτητή, τον Σ. Τσαλάτοφ, και τελικώς ολοκλήρωσαν το μοντέλο.
Σταδιοδρομία
Το 1912 ο Ανίτσκοφ εγκαταστάθηκε στο Πανεπιστήμιο του Φράιμπουργκ της Γερμανίας για μελέτες υπό τον Γερμανό παθολόγο Καρλ Άλμπερτ Λούντβιχ Άσοφ. Ο Άσοφ ενδιαφέρθηκε για το προηγούμενο πειραματικό έργο του Ανίτσκοφ στη Ρωσία. Στη Γερμανία ο Ανίτσκοφ έγινε ο πρώτος που περιέγραψε τα «φαγοκύτταρα του χολιστερινεστέρα» (γερμ. cholesterinesterphagozyten), που προέρχονται από μακροφάγα και σήμερα είναι γνωστά ως «αφρώδη κύτταρα. Εξετάζοντας ιστολογικώς την ανάπτυξη αθηροσκληρωτικής πλάκας, ο Ανίτσκοφ ταυτοποίησε τους τύπους κυττάρων που εμπλέκονται στη διαδικασία της δημιουργίας της: λεία μυϊκά κύτταρα, μακροφάγα και λεμφοκύτταρα. Ανεκάλυψε τον κυρίαρχο ρόλο της χοληστερόλης στην αθηροσκλήρωση («δεν υπάρχει αθηροσκλήρωση χωρίς χοληστερόλη»).
Ο Ανίτσκοφ εργάσθηκε στο εργαστήριο του Άσοφ μέχρι την έναρξη του Α΄ Παγκόσμιου Πολέμου τον Αύγουστο του 1914, οπότε κατατάχθηκε στο Υγειονομικό Σώμα του αυτοκρατορικού ρωσικού στρατού, όπου υπηρέτησε μέχρι το 1917.
Το 1920 ο Ανίτσκοφ διορίσθηκε καθηγητής στο Τμήμα Παθολογικής Φυσιολογίας της Ακαδημίας Στρατιωτικής Ιατρικής, θέση την οποία κράτησε μέχρι το 1939. Παρουσίασε ενημερώσεις σχετικώς με τις έρευνές του πάνω στην αθηροσκλήρωση σε συνέδρια στο Βερολίνο, το Φράιμπουργκ, το Βύρτσμπουργκ και το Βίζμπαντεν, καθώς και σε συναντήσεις της Σουηδικής Εταιρείας Παθολόγων και της Διεθνούς Εταιρείας Γεωγραφικής Παθολογίας. Το 1930, μετά από ένα συνέδριο στην Οσάκα, περιόδευσε και σε άλλες πανεπιστημιουπόλεις της Ιαπωνίας (Τόκιο, Νιιγκάτα και Κυότο) ώστε να δώσει διαλέξεις με θέμα «Επί της πειραματικής αθηροσκληρώσεως των στεφανιαίων αρτηριών της καρδιάς» και να διαδώσει έτσι ευρύτερα και ταχύτερα τα νέα αποτελέσματα. Συνέγραψε ένα κεφάλαιο στο βιβλίο του E.V. Cowdry Arteriosclerosis: A Survey of the Problem (1933).
Από το 1939 έως το 1946, ως υποστράτηγος Υγειονομικού πλέον, ο Ανίτσκοφ ήταν επικεφαλής του Τμήματος Παθολογοανατομίας της Ακαδημίας Στρατιωτικής Ιατρικής. Το 1942 οι Ανίτσκοφ και Αλεξέι Ιβάνοβιτς Αμπρικόσοφ πήραν ένα κρατικό βραβείο για το πανεπιστημιακό σύγγραμμά τους Παθολογική ανατομία της καρδίας και των αγγείων, στο οποίο έδιναν λεπτομερή περιγραφή της αναπτύξεως της αθηροσκληρώσεως και της ισχαιμικής καρδιακής νόσου. Γενικότερα η θεωρία περί χοληστερόλης και αθηροσκληρώσεως του Ανίτσκοφ έχει συμπεριληφθεί στις 10 μεγαλύτερες ανακαλύψεις του 20ού αιώνα στην ιατρική.
Κατά τη θητεία του ως πρόεδρος της Ακαδημίας Ιατρικών Επιστημών (1946-1953), ο Ανίτσκοφ συμμετέσχε στην ίδρυση αρκετών ερευνητικών ινστιτούτων και ερευνητικών επιστημονικών περιοδικών. Εκείνη την περίοδο και αργότερα συγκρότησε μια ερευνητική «Ομάδα Ρωσικής Παθολογίας», αποτελούμενη από 30 καθηγητές πανεπιστημίου και πολλούς άλλους ιατρούς.
Προσωπική ζωή
Ο Νικολάι Νικολάγιεβιτς Ανίτσκοφ νυμφεύθηκε δύο φορές. Απέκτησε έναν γιο, τον Μίλυ (1920-1991), που ακολουθώντας τα ίχνη του πατέρα του έγινε καθηγητής της χειρουργικής και συνταγματάρχης του Υγειονομικού Σώματος. Επίσης ο εγγονός του Νικολάι Νικολάγιεβιτς, ο Νικολάι Μ. Ανίτσκοφ (γενν. το 1941), έγινε καθηγητής της παθολογίας, μέλος της Ρωσικής Ακαδημίας Επιστημών, πρώην αντιπρόεδρος της Ρωσικής Εταιρείας Παθολογίας και πρόεδρος του Τμήματος Παθολογίας στο Βορειοδυτικό Ιατρικό Πανεπιστήμιο «I.I. Μέτσνικοφ» της Αγίας Πετρούπολης. Ο Νικολάι Νικολάγιεβιτς απεβίωσε σε ηλικία 79 ετών, στις 7 Δεκεμβρίου 1964, από έμφραγμα του μυοκαρδίου.
Πηγές
Κατηγορία:Ρώσοι ιατροί Κατηγορία:Σοβιετικοί ιατροί Κατηγορία:Παθολόγοι Κατηγορία:Στρατιωτικοί ιατροί Κατηγορία:Μέλη της Σοβιετικής Ακαδημίας Επιστημών
Προκόπης Λογιώτατος
Ο Προκόπης Λογιώτατος ή Παπαδόπουλος ήταν αγωνιστής στην επανάσταση του 1821.
Η καταγωγή του ήταν από τη Νεμνίτσα της επαρχίας Καρύταινας. Αρχικά υπηρέτησε στο στρατόπεδο της Πιάνας και στην Εφορεία, γράφοντας και παρακινώντας τους συμπατριώτες του στον πόλεμο. Παραβρέθηκε και στην πολιορκία της Τριπολιτσάς βοηθώντας τους πολιτικούς και χρησιμεύοντας λόγω των γνώσεών του. Η οικογένειά του συμμετείχε και αυτή στον αγώνα.
Πηγές
Κατηγορία:Αγωνιστές του 1821
Ζούμερ Μπουτούτσι
Ο Ζίμερ Μπουτούτσι (αλβανικά: Zymer Bytyqi) (γεννημένος στις 11 Σεπτεμβρίου 1996) είναι Κοσοβάρος-Νορβηγός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Αντάλιασπορ. Γεννημένος στο Βέλγιο από Κοσοβάρους γονείς και μεγαλωμένος στη Νορβηγία, ο Μπουτούτσι αρχικά αγωνίστηκε στις «μικρές» εθνικές Νορβηγίας και τώρα είναι μέλος της Εθνικής Κοσσυφοπεδίου.
Σάντνες Ουλφ
Ο Μπουτούτσι υπέγραψε επαγγελματικό μονοετές συμβόλαιο με τη Σάντνες Ουλφ τον Ιανουάριο του 2012. Ο προπονητής Άσλε Άντερσεν είπε ότι δεν είχε δει ποτέ έναν τόσο ταλαντούχο επιθετικό και ότι θα είχε την ευκαιρία του στο Πρωτάθλημα Νορβηγίας, μετά τον προβιβασμό της Σάντνες Ουλφ στην κορυφαία κατηγορία. Ο Μπουτούτσι έπαιξε για τη Σάντνες Ουλφ κατά τη διάρκεια της προετοιμασίας τους και σημείωσε επίσης ένα γκολ στη νίκη με 6–0 εναντίον της Ράνταμπεργκ ΙΛ. Μετά από ένα πολύ καλό παιχνίδι με τν Εθνική Νορβηγίας Κ16 τον Απρίλιο του 2012, ο προπονητής της Σάντνες Ουλφ, Τομ Ρούνε Έσπενταλ, επιβεβαίωσε το ενδιαφέρον από αγγλικούς, γερμανικούς και ολλανδικούς συλλόγους, αλλά ότι καμία ομάδα δεν είχε κάνει ακόμη προσφορά για τον Μπουτούτσι και ότι πιθανότατα θα πουλούσαν τον ταλαντούχο παίκτη κατά τη διάρκεια του καλοκαιριού. Ο Μπουτούτσι δήλωσε ότι το μεγάλο του όνειρο ήταν να παίξει επαγγελματικά στο εξωτερικό, αλλά ότι δεν θα έφευγε από τη Νορβηγία χωρίς την οικογένειά του.
Όταν οι επιθετικοί της Σάντνες Ουλφ Τόμι Χόιλαντ, Βέτλε Μίχρε και Ζιλ Μπανγκ Όντο ήταν εκτός λόγω τραυματισμού, ο Μπουτούτσι συμπεριλήφθηκε στην αποστολή για τον αγώνα εναντίον της ΦΚ Χάουγκεσουντ στις 28 Μαΐου 2012 και έκανε το ντεμπούτο του για τη Σάντνες Ουλφ όταν μπήκε ως αλλαγή στο 77ο λεπτό. Αυτό τον έκανε τον νεότερο παίκτη στο κορυφαίο πρωτάθλημα της Νορβηγίας, σε ηλικία 15 ετών και 261 ημερών, ξεπερνώντας το παλιό ρεκόρ του Σβέρε Όκλαντ (ηλικίας 16 ετών και 1 ημέρας) από το 2009. Το ρεκόρ καταρρίφθηκε στις 13 Απριλίου 2015, όταν ο Μάρτιν Όντεγκααρντ έκανε το ντεμπούτο του για τη Στρέμσγκοντσετ ΙΦ σε ηλικία 15 ετών και 118 ημερών.
Τον Αύγουστο του 2012, ο Μπουτούτσι κλήθηκε στην Εθνική Νορβηγίας Κ16, μια απόφαση για την οποία ούτε η Σάντνες Ουλφ ούτε ο παίκτης ήταν ευχαριστημένοι, καθώς ο Μπουτούτσι θα μπορούσε να είχε παίξει στον αγώνα πρωταθλήματος εναντίον της Λίλεστρεμ ΣΚ και μάλιστα να έκανε την πρώτη του εμφάνιση στην αρχική ομάδα, λόγω τραυματισμών βασικών παικτών.
Ρεντ Μπουλ Σάλτσμπουργκ και επιστροφή στη Σάντνες Ουλφ ως δανεικός
Στις 23 Αυγούστου 2012, ο Μπουτούτσι υπέγραψε τριετές προσύμφωνο με την αυστριακή ΦΚ Ρεντ Μπουλ Σάλτσμπουργκ, με ισχύ από τον Ιανουάριο του 2013. Η Ρεντ Μπουλ Σάλτσμπουργκ φέρεται να πλήρωσε ένα ποσό μεταγραφής αξίας 5 εκατομμυρίων κορονών. Στις 9 Μαρτίου 2013, εστάλη δανεικός στη Σάντνες Ουλφ για το υπόλοιπο της σεζόν.
Κόνιασπορ
Στις 8 Ιανουαρίου 2021, ο Μπουτούτσι υπέγραψε συμβόλαιο δυόμισι ετών με την τουρκική Κόνιασπορ και έλαβε τον αριθμό 14. Δύο ημέρες αργότερα, έκανε το ντεμπούτο του εναντίον της Φάτιχ Καραγκιουμπρούκ ΣΚ, αφού μπήκε ως αλλαγή στο 75ο λεπτό και έδωσε την ασίστ για το μοναδικό γκολ της ομάδας του κατά τη διάρκεια μιας εκτός έδρας ήττας με 2–1.
Ολυμπιακός
Στις 31 Ιανουαρίου 2023, ο Μπουτούτσι υπέγραψε συμβόλαιο με τον Ολυμπιακό.
Αντάλιασπορ
Την 1η Αυγούστου 2023, εντάχθηκε στην τουρκική Αντάλιασπορ, με κόστος μεταγραφής 500.000 ευρώ.
Εθνικές ομάδες
Από το 2011 μέχρι το 2015, ο Μπουτούτσι αγωνίστηκε με τις «μικρές» Εθνικές Νορβηγίας Κ15, Κ16, Κ17, Κ18, Κ19 και Κ21, με τις οποίες έπαιξε συνολικά 44 αγώνες και σημείωσε 7 γκολ. Στις 2 Μαρτίου 2014, ο Μπουτούτσι έλαβε κλήση από το Κοσσυφοπέδιο για τον πρώτο επιτρεπόμενο αγώνα από τη FIFA εναντίον της Αϊτής και έκανε το ντεμπούτο του αφού μπήκε ως αλλαγή στο 57ο λεπτό.
Παραπομπές
Κατηγορία:Κοσοβάροι ποδοσφαιριστές Κατηγορία:Νορβηγοί ποδοσφαιριστές Κατηγορία:Μέσοι ποδοσφαιριστές Κατηγορία:Νορβηγοί με καταγωγή από το Κοσσυφοπέδιο Κατηγορία:Ποδοσφαιριστές Εθνικής Νορβηγίας Κ15 Κατηγορία:Ποδοσφαιριστές Εθνικής Νορβηγίας Κ16 Κατηγορία:Ποδοσφαιριστές Εθνικής Νορβηγίας Κ17 Κατηγορία:Ποδοσφαιριστές Εθνικής Νορβηγίας Κ18 Κατηγορία:Ποδοσφαιριστές Εθνικής Νορβηγίας Κ19 Κατηγορία:Ποδοσφαιριστές Εθνικής Νορβηγίας Κ21 Κατηγορία:Ποδοσφαιριστές Εθνικής Κοσσυφοπεδίου Κατηγορία:Ποδοσφαιριστές Σάντνες Ουλφ Κατηγορία:Ποδοσφαιριστές Τίπελιγκαεν Κατηγορία:Ποδοσφαιριστές Βίκινγκ ΦΚ Κατηγορία:Ποδοσφαιριστές Πρώτης Κατηγορίας Νορβηγίας Κατηγορία:Ποδοσφαιριστές Κόνιασπορ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Τουρκία Κατηγορία:Νορβηγοί ποδοσφαιριστές στο εξωτερικό Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Αντάλιασπορ
Φρανθίσκο Πατσέκο
Ο Φρανθίσκο Πατσέκο (Francisco Pacheco del Río, 1564 - 27 Νοεμβρίου 1644) ήταν Ισπανός ζωγράφος και ιστορικός της τέχνης, γνωστός περισσότερο ως δάσκαλος του Ντιέγο Βελάθκεθ αλλά και συγγραφέας της πραγματείας Arte de la pintura (1649), από την οποία αντλούμε σήμερα πληροφορίες για την ισπανική ζωγραφική του 17ου αιώνα καθώς και βιογραφικές πληροφορίες για καλλιτέχνες της εποχής.
Βιογραφία
Σε νεαρή ηλικία εγκαταστάθηκε στη Σεβίλλη, που αποτελούσε σημαντικό καλλιτεχνικό κέντρο κατά το 17ο αιώνα, και υπήρξε μαθητής του Λουίς Φερνάντεθ. Περίπου το 1611 ταξίδεψε στη Μαδρίτη και στο Τολέδο, όπου μελέτησε τα έργα του Δομήνικου Θεοτοκόπουλου και αργότερα επέστρεψε στη Σεβίλλη ιδρύοντας μία ακαδημία ζωγραφικής. Ως δάσκαλος υπήρξε υπέρμαχος της ακρίβειας στην αναπαράσταση θρησκευτικών θεμάτων, γεγονός που συνδέεται και με την ιδιότητά του ως συμβούλου της Ιεράς Εξέτασης σε καλλιτεχνικά ζητήματα, από το 1619. Ο Πατσέκο παρότρυνε πιθανά και τον Βελάθκεθ να καταπιαστεί με θρησκευτικά θέματα και σε αυτόν ίσως οφείλονται ορισμένες από τις ολιγάριθμες θρησκευτικές συνθέσεις που τελικά φιλοτέχνησε. Αν και ο Βελάθκεθ υπήρξε ο διασημότερος μαθητής του Πατσέκο, θεωρείται πως εν γένει ελάχιστα επηρεάστηκε από το έργο του δασκάλου του.
Γοδεφρείδος ντε Τουρναί
Ο Γοδεφρείδος ντε Τουρναί (Geoffroy de Tournay) ήταν Γαλλικής καταγωγής βαρώνος των Καλαβρύτων (1263-1278).
Κατά τη Ελληνική και Γαλλική έκδοση του χρονικού του Μορέως, ήταν γιος του σταυροφόρου και 1ου βαρώνου των Καλαβρύτων Όθων του Τουρναί που είχε πάρει τα 12 τιμάρια από τον Σαμπλίτη το 1209. Κατά την Αραγωνική όμως έκδοση το 1209 ο Γουλιέλμος Σαμπλίτης έδωσε στον Γοδεφρείδο φέουδο με 12 τιμάρια στην περιοχή του κάστρου της Κλοκίνας στα Καλάβρυτα. Σύγχρονες έρευνες δείχνουν την πρώτη εκδοχή σαν σωστή. Άλλη εκδοχή λέει ότι ήταν διάδοχος του Ιωάννη και ο Γοδεφρείδος ήταν ο 3ος στη σειρά βαρώνος.
Διατηρούσε καλές σχέσεις με τους Ανδεγαυούς πρίγκιπες, το ελληνικό χρονικό αναφέρει τη μεγάλη συμπάθεια που έτρεφε για το πρόσωπό του ο Κάρολος των Ανζού και τη μεγάλη τους φιλία. Πήρε μέρος το 1268 στη Μάχη του Ταλιακότσο στην Ιταλία υπό την αρχηγία του Γουλιέλμου.
Με τη σύζυγό του, της οποίας δεν είναι γνωστό το όνομα, απέκτησε τρία παιδιά τον Ιωάννη, τον Όθωνα και την Κασσάνδρα που αργότερα παντρεύτηκε με τον νεότερο γιο του Μάρκου Σανούδου του Δούκα της Νάξου.
Παραπομπές
Κατηγορία:Βαρώνοι του Πριγκιπάτου της Αχαΐας Κατηγορία:Βαρωνία των Καλαβρύτων
Ξιφασκία στους Θερινούς Ολυμπιακούς Αγώνες 1904 – Ατομικό ξίφους ασκήσεως ανδρών
Το ατομικό ανδρών στο ξίφος ασκήσεως ήταν ένα από τα πέντε αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1904 στο Σαιντ Λούις.
Σύνοψη αγωνίσματος
Το αγώνισμα διεξήχθη στις 7 Σεπτεμβρίου στο Φράνσις Τζιμνάσιουμ και έλαβαν μέρος συνολικά εννέα ξιφομάχοι από τρεις χώρες. Η Κούβα με τρεις αθλητές και η Γερμανία με έναν έκαναν το ντεμπούτο τους στο ξίφος ασκήσεως, καθώς δεν είχαν εκπροσώπηση στα τουρνουά του 1896 και του 1900. Οι υπόλοιποι πέντε αθλητές ήταν από τις Ηνωμένες Πολιτείες.
Αξίζει να σημειωθεί ότι η Διεθνής Ολυμπιακή Επιτροπή καταχωρεί τον Άλμπερτσον Βαν Ζο Ποστ ως Κουβανό και τον Γουίλφρεντ Χολρόιντ ως Αμερικανό, ενώ είναι αμερικανικής και βρετανικής καταγωγής αντίστοιχα. Επίσης, τον Τσαρλς Τάταμ ως Κουβανό στα ατομικά αγωνίσματα και ως Αμερικανό στα ομαδικά, ενώ είναι αμερικανικής καταγωγής.
Ο προκριματικός γύρος αποτελούταν από δύο ομίλους, όπου κάθε ξιφομάχος αντιμετώπισε όλους τους υπόλοιπους. Οι δύο πρώτοι κάθε ομίλου πήραν την πρόκριση για τον τελικό γύρο, όπου αγωνίστηκαν για τα μετάλλια. Ο Κουβανός Ραμόν Φονστ ήταν αήττητος σε όσους αγώνες έδωσε και πήρε με άνεση το χρυσό. Στη δεύτερη θέση βρέθηκε ο Άλμπερτσον Βαν Ζο Ποστ, καθώς ηττήθηκε μόνο στους δύο αγώνες ενάντια στον Φονστ. Το χάλκινο κατέκτησε ο Τσαρλς Τάταμ, ο οποίος νίκησε τον Γερμανό Γκούσταβ Κασμίρ, αφήνοντάς τον τέταρτο.
Προκριματικός γύρος
Β' Όμιλος
Τελική κατάταξη
thumb|right|170px|border|Ο Γουίλιαμ Γκρέμπε
Εξωτερικοί σύνδεσμοι
Ατομικό ξίφους ασκήσεως
Κωνσταντής Αναστασόπουλος
Ο Κωνσταντής Αναστασόπουλος ήταν αγωνιστής του αγώνα του 1821.
Η καταγωγή του ήταν από την Νέμιτσα της επαρχίας Καρύταινας. Θείος του ήταν ο Θεόδωρος Κολοκοτρώνης από την αδελφή του. Υπηρέτησε τον αγώνα ως στρατιώτης και έγινε σωματοφύλακας του Κολοκοτρώνη.
Πηγές
Κατηγορία:Αγωνιστές του 1821
Χρήστος Κουλούρης
Βιογραφία
Γεννήθηκε στην Λαμία αλλά πέρασε τα νεανικά του χρόνια στον Πειραιά, όπου ο πατέρας του ήταν εκεί γυμνασιάρχης. Σπούδασε στην Παιδαγωγική Ακαδημία κι ακολουθώντας την παράδοση της οικογένειας, έγινε εκπαιδευτικός.
Το 1943 εκδίδεται η πρώτη του ποιητική συλλογή με τον τίτλο Πρωινό ξεκίνημα. Ως το 2005 κυκλοφορούν δεκαπέντε βιβλία του με ποιήματα, δεκαεφτά με πεζογραφήματα και εννέα με κριτικά δοκίμια και μελέτες.
Το 1968 η «Γυναικεία Λογοτεχνική Συντροφιά» τον τιμά με το βραβείο της για την ποίηση, το 1971 του απονέμεται το Κρατικό βραβείο διηγήματος και το 1984 λαβαίνει το βραβείο για «Το καλύτερο βιβλίο της χρονιάς» από την Εταιρία Ελλήνων Λογοτεχνών.
Ο Χ. Κουλούρης υπήρξε εκδότης και διευθυντής λογοτεχνικών εντύπων («Σκαραβαίος», «Φθιωτική Εστία», «Ρουμελιώτικη Τέχνη») και επί 45 χρόνια -από το 1961-  του περιδικού «Νέα Σκέψη», που θεωρείται ένα από τα μακροβιότερα ελληνικά περιοδικά «Γραμμάτων και Τέχνης».
Έργα του έχουν μεταφραστεί και περιλαμβάνονται σε ξένες ανθολογίες και σε πολλά λογοτεχνικά περιοδικά.
Για την ποίηση του Χρήστου Κουλούρη ο Δημοσθένης Ζαδές έγραψε πως «είναι μια αισιόδοξη φωνή, που ακούγεται πέρα ως πέρα […], είναι βαθιά ανθρώπινη…».
Για τον πεζό του λόγο ο Δημήτρης Σιατόπουλος είπε: «Το στέρεο αφηγηματικό στοιχείο και η παρουσία του ανθρώπου σε κρίσιμες και απλές ώρες με την ουσιαστικότητα και δραματικότητα του καιρού και του χώρου, σφραγίζουν τα πεζογραφικά του κείμενα».
Πηγές
Κατηγορία:Έλληνες δοκιμιογράφοι Κατηγορία:Έλληνες εκδότες Κατηγορία:Νεοέλληνες λογοτέχνες Κατηγορία:Νεοέλληνες ποιητές
Φρανθίσκο ντε Ερρέρα ο Πρεσβύτερος
Ο Φρανθίσκο ντε Ερρέρα (Fransisco de Herrera, περ. 1576-1656) ήταν διακεκριμένος Ισπανός ζωγράφος και χαράκτης, γνωστός και ως «ο Πρεσβύτερος» (El Viejo) προκειμένου να διακρίνεται από τον γιο του Φρανθίσκο ντε Ερρέρα τον Νεότερο, ο οποίος ήταν επίσης ζωγράφος.
Ο Ερρέρα γεννήθηκε στην πόλη της Σεβίλλης ενώ περίπου το 1638 εγκαταστάθηκε στη Μαδρίτη, όπου πέθανε το 1656. Υπήρξε πιθανώς ο πρώτος δάσκαλος του Ντιέγο Βελάθκεθ στη Σεβίλλη, για ένα σύντομο χρονικό διάστημα πριν μαθητεύσει κοντά στον Φρανθίσκο Πατσέκο. Τα έργα του Ερρέρα, κυρίως θρησκευτικής θεματολογίας, σηματοδοτούν την περίοδο μετάβασης από το μανιερισμό στο μπαρόκ.
Εξωτερικοί σύνδεσμοι
Κατηγορία:Ισπανοί ζωγράφοι Κατηγορία:Ισπανοί χαράκτες
Βαγγέλης Ντάγκας
Ο Βαγγέλης Ντάγκας γεννήθηκε στις 14 Απριλίου 1974 στη Σαλαμίνα και είναι Έλληνας παλαίμαχος ποδοσφαιριστής που αγωνιζόταν ως αμυντικός. Έχει αγωνιστεί και στα δυο κορυφαία πρωταθλήματα του Ελληνικού ποδοσφαίρου, της Α' Εθνικής και της Β' Εθνικής κατηγορίας.
Καριέρα
Γεννημένος στη Σαλαμίνα ξεκίνησε την καριέρα του από τον Αίαντα Σαλαμίνας. Με τη φανέλα του Αίαντα αγωνίστηκε στο Πειραϊκό πρωτάθλημα, κατακτώντας επίσης το Κύπελλο Πειραιά το 1991 στον τελικό στο στάδιο Γ. Καραϊσκάκης με αντίπαλο τον Βύζαντα Μεγάρων. Το 1995 αποκτήθηκε από την Προοδευτική, με τη φανέλα της οποίας έγινε επαγγελματίας. Με τα χρώματα της Προοδευτικής αγωνίστηκε με επιτυχία και σαν βασικό στέλεχος για 6 συνεχή χρόνια, όπου συνολικά 3 χρόνια στη Β' Εθνική και 3 χρόνια στην Α' Εθνική κατηγορία.
Το καλοκαίρι του 2001 αποκτήθηκε από την Χαλκηδόνα. Με τη φανέλα της Χαλκηδόνας, αγωνίστηκε επίσης σε Β' Εθνική και Α' Εθνική κατηγορία. Κατόπιν με την απορρόφηση της Χαλκηδόνας από τον Ατρόμητο Αθηνών το 2005, μεταπήδησε στην ομάδα του Περιστερίου όπου αγωνίστηκε μια χρονιά στην Α' Εθνική. Το καλοκαίρι του 2006 και όντας ελεύθερος από τον Ατρόμητο, αποκτήθηκε από τον Ηλυσιακό. Με τη φανέλα της ομάδας του Ζωγράφου αγωνίστηκε για 1,5 χρόνο στη Β' Εθνική και αξιοσημείωτα, τον Νοέμβριο του 2006 απέκλεισε από το Κύπελλο Ελλάδας την προηγούμενη ομάδα του και ομάδα Α' Εθνικής, Ατρόμητο Αθηνών. Τον Ιανουάριο του 2008 μετακόμισε προσωρινά στη Ρόδο για τον Α.Σ. Ρόδος και το καλοκαίρι του 2008 επέστρεψε στον Αίαντα Σαλαμίνας, με τη φανέλα του οποίου το 2009 έκλεισε επίσημα την ποδοσφαιρική του καριέρα.
Μετά το ποδόσφαιρο
Μετά την επίσημη αποχώρησή του από την ενεργό δράση, παρέμεινε στον Αίαντα Σαλαμίνας ως βοηθός προπονητή και στη συνέχεια διετέλεσε γενικός αρχηγός. Επίσης ανέλαβε σαν προπονητής τις ακαδημίες του Αίαντα Σαλαμίνας. Διετέλεσε προπονητής στον Ε.Π.Ο. Σαλαμινομάχων. Το καλοκαίρι του 2017 ανακοινώθηκε η απόκτησή του στην Προοδευτική, σαν γενικός αρχηγός.
Παραπομπές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Αίαντα Σαλαμίνας Κατηγορία:Ποδοσφαιριστές Προοδευτικής Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Ηλυσιακού Κατηγορία:Ποδοσφαιριστές Α.Σ. Ρόδου
Ηγησίστρατος
Με το όνομα Ηγησίστρατος αναφέρονται:
Κατηγορία:Αποσαφηνίσεις ονομάτων
Μενέλαος Καραμαγγιώλης
Ο Μενέλαος Καραμαγγιώλης είναι σκηνοθέτης, παραγωγός και σεναριογράφος. Έχει σκηνοθετήσει τα μικρού μήκους ντοκιμαντέρ “Αλφειός” (1985), “Χαίρε Μαρία” (1986), “Ο Κολοσσός του Ήλιου” (1987) καθώς επίσης και τα βραβευμένα στην Ελλάδα και στο εξωτερικό ντοκιμαντέρ μεγάλου μήκους: “Rom” (1989) που έχει χαρακτηριστεί ως "το  turning point του ελληνικού ντοκιμαντέρ που τώρα πια όλοι παραδέχονται πως αποτελεί σταθμό στην ιστορία του ελληνικού ντοκιμαντέρ", και " ένα αριστούργημα που πρέπει να μείνει κλασσικό στην ιστορία του σινεμά" (Νicole Brenez, curator of the Cinémathèque française's avant-garde film series ) και “Ελαίας Αίγλη” (1987) που συνεχίζουν και προβάλλονται μέχρι και σήμερα σε διεθνή φεστιβάλ.
Οι feature ταινίες του (μυθοπλασίας): “Black Out” (1998) που χαρακτηρίστηκε «η πρώτη γνήσια μεταμοντέρνα ελληνική ταινία» και “J.A.C.E. - Just Another Confused Elephant” (2012) είναι διεθνείς συμπαραγωγές και έχουν προβληθεί σε πολλές χώρες και έχουν αποσπάσει πολυάριθμα βραβεία σε διεθνή φεστιβάλ κινηματογράφου (11 το J.A.C.E. και 7 το Black Out).
Η τηλεοπτική σειρά ντοκιμαντέρ "Συναντήσεις με αξιοσημείωτους ανθρώπους" (2011-2015), 24 ντοκιμαντέρ, χαρακτηρίστηκε από τον εγχώριο Τύπο ως "η σειρά της χρονιάς" και έχει συμμετάσχει σε διάφορα φεστιβάλ σε όλο τον κόσμο, με ταινίες όπως "GREEK ANIMAL RESCUE", "SHOULD I STAY OR SHOULD I GO?", "MILAD - MY PLANET", "SECOND CHANCE".
Έχει σκηνοθετήσει διαφημιστικά και video art που έχουν παρουσιαστεί στην Ελλάδα και στο εξωτερικό: "ΠΕΡΑ ΑΠΟ ΤΑ ΟΡΙΑ" (2014, National Museum of Contemporary Art), "AGRIMIKA" (2015, 56th Venice Biennale).
Από το 1985 είναι ο παραγωγός των ραδιοφωνικών σειρών του Τρίτου προγράμματος της Ελληνικής Ραδιοφωνίας “ΔΑΙΔΑΛΟΥ ΠΤΗΣΕΙΣ”, “ΠΟΥ ΠΑΕΙ Η ΜΟΥΣΙΚΗ ΟΤΑΝ ΔΕΝ ΤΗΝ ΑΚΟΥΜΕ ΠΙΑ; και ΑΥΤΟΜΑΤΟΣ ΤΗΛΕΦΩΝΗΤΗΣ”.
Έχει σκηνοθετήσει και οργανώσει συναυλίες στο ΟΑΚΑ και στο Μέγαρο Μουσικής και έχουν εκδοθεί διηγήματά του και άρθρα του.
Το 1994 ίδρυσε την κινηματογραφική εταιρεία παραγωγής Pausilypon Films την οποία και εκπροσωπεί.
Γεννήθηκε στη Θήβα και σπούδασε Βυζαντινή και Νεοελληνική Λογοτεχνία στο Πανεπιστήμιο Αθηνών.
Παραπομπές
Κατηγορία:Έλληνες σκηνοθέτες Κατηγορία:Έλληνες ραδιοφωνικοί παραγωγοί Κατηγορία:Έλληνες σεναριογράφοι Κατηγορία:Έλληνες παραγωγοί ταινιών
Κερκυρογωβιός
Ο Κερκυρογωβιός (Knipowitschia goerneri - Κνιποβίτσια του Γκέρνερ), είναι ένα είδος ψαριού του γένους Κνιποβίτσια της οικογένειας των Γωβιιδών (γωβιοί) ενδημικό στην Κέρκυρα.
Ενδιαίτημα
Ο Κερκυρογωβιός έχει αναφερθεί μόνο από την καρστική πηγή Γαρδίκι, νοτιοδυτικά της λιμνοθάλασσας Κορισσίων. Η πηγή αυτή έχει στερέψει, αλλά είναι πιθανόν το είδος να επιβιώνει σε γειτονικές πηγές και ρυάκια που ρέουν προς την λιμνοθάλασσα, παρόλο που η παρουσία του δεν έχει επιβεβαιωθεί.
Ντουέην Κλάριτζ
Ο Ντουέην Κλάριτζ (Duane Ramsdell "Dewey" Clarridge, 16 Απριλίου 1932 - 9 Απριλίου 2016) ήταν Αμερικανός κατάσκοπος, ένας από τους σημαντικότερους σύγχρονους Αμερικανούς πράκτορες των μυστικών υπηρεσιών, και ειδικότερα της CIA, με πολύχρονη δράση, που επόπτευε αλλά και εκτελούσε διάφορες εφαρμογές - αποστολές σε ξένες χώρες υπέρ των συμφερόντων των ΗΠΑ. Πρόκειται για τον περιβόητο πράκτορα που το όνομά του φέρεται με τη χαρακτηριστική ιδιότητα του «αποσταθεροποιητή χωρών», αν και υπήρξαν κι άλλοι, προγενέστεροι αυτού, με την ίδια ιδιότητα, που δεν έδρασαν όμως σε τόσες πολλές χώρες.
Κερκυρογωβιός
Περιγραφή
Ο Κερκυρογωβιός φτάνει σε μήκος μέχρι 2,2 cm (σταθερό ή τυπικό μήκος - Standard Length ). Το σώμα του καλύπτεται πλήρως από λέπια· φέρει 32-33 λέπια κατά μήκος της πλευρικής γραμμής. Το εμπρόσθιο οφθαλμοωμοπλατικό κανάλι είναι πολύ περιορισμένο και τερματίζεται μεταξύ των ματιών, με ή χωρίς πόρους. Το κανάλι του προεπικαλύμματος των βραγχίων λείπει. Τα μάτια είναι μεγάλα και η απόσταση μεταξύ των κογχών αισθητά μικρότερη από την διάμετρό τους. Τα ενήλικα θηλυκά φέρουν μια πλατιά σκούρα λωρίδα και τα αρσενικά δυο σκούρες κηλίδες στο άπω πτερυγιοφόρο του πρώτου ραχιαίου πτερυγίου (Rd).
Ντουέην Κλάριτζ
Βιογραφία
Ο Κλάριτζ γεννήθηκε στο Νιου Χάμσαϊρ το 1933 και από ηλικίας 22 ετών, το 1955, φέρεται να στρατολογήθηκε στη CIA, σπουδάζοντας ταυτόχρονα «διεθνείς σχέσεις», όπου και εξελίχθηκε σ΄ έναν από τους πλέον σημαντικούς υψηλόβαθμους  πράκτορες με τεσσαρακονταετή και πλέον δράση. Αρχικά φέρεται να μαθήτευσε υπό τον Ουΐλιαμ Κέισι, αρχηγό της CIA επί προεδρίας Ρόναλντ Ρήγκαν όταν έγινε γνωστή η δράση του προκαλώντας τον πόλεμο των Κόντρας στη Νικαράγουα, στις αρχές της δεκαετίας του 1980.
Κερκυρογωβιός
Κατάσταση διατήρησης
Ο Κερκυρογωβιός χαρακτηρίζεται ως Κρισίμως Κινδυνεύον είδος (CR [Β1ab(i,ii )+2ab(i,ii)]) στο Κόκκινο Βιβλίο των Απειλούμενων Ζώων της Ελλάδας του 2009, που εκδόθηκε από το ελληνικό Υπουργείο Περιβάλλοντος. Η βασική απειλή που αντιμετωπίζει είναι η καταστροφή του ενδιαιτήματός του (αποξήρανση). Η IUCN κατατάσσει το είδος στην κατηγορία Ανεπαρκώς Γνωστά (Data Deficient, DD), αφού, παρά τις πρόσφατες (2006) παρατηρήσεις, δεν βρέθηκε στην μοναδική γνωστή θέση του.
Εξωτερικοί σύνδεσμοι
Κατηγορία:Είδη που κινδυνεύουν άμεσα με αφανισμό (CR) Κατηγορία:Γωβιίδες Κατηγορία:Ψάρια γλυκών υδάτων Κατηγορία:Πανίδα της Ελλάδας
Ντουέην Κλάριτζ
Βιογραφία
Το 1984 ανέλαβε προϊστάμενος της διεύθυνσης των ευρωπαϊκών υποθέσεων της CIA όπου και εφήρμοσε σχέδιο «αντιτρομοκρατίας» με ιδιαίτερη επιτυχία γεγονός που του έδωσε τη δυνατότητα, λίγο αργότερα, τον Φεβρουάριο του 1986 να δημιουργήσει ένα ιδιαίτερο διεπιστημονικό Κέντρο Αντιτρομοκρατίας (CTC), (τελείως διάφορο από το Εθνικό Κέντρο Αντιτρομοκρατίας των ΗΠΑ), που εδρεύει στο Λάνγκλεϊ, στη Κοινοπολιτεία Βιρτζίνια των ΗΠΑ, στο οποίο και ανέλαβε πρώτος διευθυντής.
Μαθητής και θιασώτης του Κλάριτζ φέρεται ο Όλιβερ Νορθ τον οποίο και βοήθησε στην ανάδειξή του σε επίσης σπουδαίο πράκτορα ειδικά στην υπόθεση διακίνησης – αποστολής πυραύλων από το Ισραήλ στο Ιράν, το Νοέμβριο του 1985, υπόθεση που είναι περισσότερο γνωστή δημοσιογραφικά ως σκάνδαλο Ιρανγκαίητ. Σημειώνεται ότι η υπόθεση αυτή εξελίχθηκε επί αρχηγίας της CIA του Ουΐλιαμ Ουέμπστερ που είχε προηγουμένως διαδεχθεί τον προκάτοχό του Ουΐλιαμ Κέισι. Την εποχή εκείνη μετά από ανακρίσεις που ακολούθησαν όταν το θέμα διέρρευσε στο τύπο ο Ν. Κλάριτζ απομακρύνθηκε από την CIA και από το 1988 φέρεται να εργάζεται στη μεγάλη αμερικανική εταιρεία Τζένεραλ Μότορς στον τομέα της πολεμικής βιομηχανίας.
Από διάφορες όμως πληροφορίες που έχουν δει κατά καιρούς το φως της δημοσιότητας πίσω από την φαινομενική αυτή εργασία του, ο Ν. Κλάριτζ συνέχιζε να εργάζονταν για λογαριασμό της CIA, ως αποσπασμένος στην NSA και ειδικά στο τμήμα αποσταθεροποιήσεων καθεστώτων με έντονη δράση σε χώρες της Ευρώπης. Ο δε μισθός του, ιδιαίτερα υψηλός, που φέρονταν να του καταβάλλονταν από την εταιρία GM στην πραγματικότητα προέρχονταν από καταβολή της NSA στο Πεντάγωνο και συμψηφισμό εξόδων του τελευταίου με την εταιρία Τζένεραλ Μότορς
Χώρες στις οποίες φέρεται να έχει υπηρετήσει στη διάρκεια των τελευταίων 40 χρόνων ο Κλάριτζ είναι η Ινδία, χώρες της Μέσης Ανατολής, η Τουρκία (Κωνσταντινούπολη), η Ελλάδα (Αθήνα), κάποια επιτελεία της Ευρώπης (Ρώμη) και σε χώρες της Λατινικής Αμερικής.
Η σταδιοδρομία του Ν. Κλάριτζ φέρεται να έληξε περί το 1995 όταν και αποχώρησε από την CIA.
Δύο χρόνια αργότερα, το 1997, εξέδωσε τα απομνημονεύματά του με τον τίτλο Κατάσκοπος για όλες τις εποχές.
Πηγές
Κατηγορία:Αμερικανοί κατάσκοποι
Κωνσταντινίδης
Το ελληνικό επώνυμο Κωνσταντινίδης, που ετυμολογικά σημαίνει «γιος του Κωνσταντίνου», μπορεί να αναφέρεται σε κάποιο από τα παρακάτω πρόσωπα:
Ξιφασκία στους Θερινούς Ολυμπιακούς Αγώνες 1904 – Ραβδί ανδρών
Το ραβδί ανδρών ήταν ένα από τα πέντε αγωνίσματα ξιφασκίας στο πρόγραμμα των Θερινών Ολυμπιακών Αγώνων του 1904 στο Σαιντ Λούις. Ήταν η μοναδική φορά που το εν λόγω αγώνισμα έλαβε χώρα σε διοργάνωση Ολυμπιακών Αγώνων.
Σύνοψη αγωνίσματος
Το αγώνισμα διεξήχθη στις 8 Σεπτεμβρίου στο Φράνσις Τζιμνάσιουμ και έλαβαν μέρος συνολικά τρεις ξιφομάχοι, οι οποίοι χρησιμοποιούσαν ένα απλό ξύλινο ραβδί. Ιστορικά, το ραβδί χρησιμοποιήθηκε αρχικά ως ένας ασφαλέστερος τρόπος προπόνησης των ξιφομάχων, αλλά με τον καιρό εξελίχθηκε σε αγώνισμα. Τέτοιοι αγώνες καταγράφονται από τον 16ο αιώνα, όμως συναντώνται όλο και πιο σπάνια από τον 20ο αιώνα και μετά.
Το χρυσό μετάλλιο κατέκτησε ο Άλμπερτσον Βαν Ζο Ποστ, αθλητής αμερικανικής καταγωγής που όμως η Διεθνής Ολυμπιακή Επιτροπή τον καταχωρεί ως Κουβανό. Μάλιστα, ο ίδιος συμμετείχε και κατέκτησε μετάλλια σε όλα τα αγωνίσματα ξιφασκίας των Αγώνων του 1904. Στη δεύτερη θέση βρέθηκε ο Γουίλιαμ Ο'Κόνορ και στην τρίτη ο Γουίλιαμ Γκρέμπε.
Πηγές
Ραβδί
Τομ Έλις
Ο Τομ Τζον Έλις (αγγλικά: Thomas John Ellis, γεννήθηκε στις 17 Νοεμβρίου το 1978) είναι ηθοποιός από το Κάρντιφ της Ουαλίας. Είναι κυρίως γνωστός για τον ρόλο του ως Γκάρι Πρέστον στην κωμωδία Miranda (2009 - 2015) και ως Λούσιφερ Μόρνινγκσταρ στην Αμερικάνικη τηλεοπτική σειρά Lucifer (2016 - σήμερα).
Βιογραφία
Ο Έλις γεννήθηκε στο Κάρντιφ και είναι ο γιος της Μέριλιν Τζιν (Χούπερ) και του Κρίστοφερ Τζον Έλις. Ο πατέρας του, η αδερφή του και ο θείος του είναι όλοι ιερείς. Ο θείος του, Ρόμπερτ Έλις, είναι διευθυντής του Regent's Park College της Οξφόρδης, στο οποίο φοίτησε και ο πατέρας του. Ο Έλις φοίτησε στο Χάι Στορς Σκουλ στο Σέφιλντ και συμμετείχε στην Νεανική Ορχήστρα του Δήμου του Σέφιλντ. Έλαβε πτυχίο στις θεατρικές σπουδές από την Βασιλική Ακαδημία της Σκωτίας (πρώην Βασιλική Σκωτσέζικη Ακαδημία Μουσικής και Θεάτρου, Royal Scottish Academy of Music and Drama [RSAMD]).
Καριέρα
Οι σημαντικότεροι ρόλοι του Έλις περιλαμβάνουν τον Γκάρι Πρέστον στο τηλεοπτικό σόου Miranda που μεταδιδόταν στο BBC, μαζί με την Μιράντα Χαρτ από τις 9 Νοεμβρίου 2009 έως την 1η Ιανουαρίου 2015, τον Τζάστιν στην σειρά του Channel 4 No Angels και τον Τόμας Μίλιγκαν στην τρίτη και τελευταία σεζόν του τηλεοπτικού προγράμματος του BBC One Doctor Who. Τον Ιούλιο και τον Αύγουστο του 2009, ο Έλις πρωταγωνίστησε στην κωμωδία-δράμα του ITV Monday Monday, με την Φέι Ρίπλεϊ. Συμμετείχε επίσης ως Ερευνητής Ντετέκτιβ Μπλαντ στο Agatha Christie's Poirot. Πρωταγωνίστησε ως γιατρός στην σειρά του USA Network Rush. Το 2011, πρωταγωνίστησε ως Μαρκ Έτσις στην βρετανική δραματική σειρά The Fades.
Τον Φεβρουάριο του 2015, ανακοινώθηκε ότι ο Έλις θα πρωταγωνιστούσε ως Λούσιφερ Μόρνινγκσταρ στην τηλεοπτική δραματική σειρά του Fox, Lucifer, βασισμένη στο ομώνυμο κόμικ, που έκανε πρεμιέρα στις 25 Ιανουαρίου 2016. Αυτή η τηλεοπτική σειρά πήρε παράταση από το δίκτυο Netflix για πέμπτη σεζόν, όπως ανακοινώθηκε στις 6 Ιουνίου 2019, το 2021 βγήκε, και η έκτη σεζόν.
Προσωπική ζωή
Ο Έλις έχει μια κόρη, που γεννήθηκε το 2005, με την πρώην σύντροφό του Εστέλ Μόργκαν.
Ήταν παντρεμένος με την ηθοποιό Τέιμζιν Όουθγουεϊτ από το 2006 έως το 2014. Τον Ιούνιο του 2008 απέκτησαν την πρώτη τους κόρη. Στις 25 Δεκεμβρίου 2008, το ζευγάρι εμφανίστηκε στο τηλεπαιχνίδι του ITV All Star Mr & Mrs Christmas Special. Η δεύτερη κόρη τους γεννήθηκε τον Αύγουστο του 2012. Στις 29 Αυγούστου 2013, ένας εκπρόσωπος τύπου του ζευγαριού ανακοίνωσε ότι το ζευγάρι είχε χωρίσει, με την Όουθγουεϊτ να κάνει αίτηση διαζυγίου τον επόμενο μήνα.
Το 2019, ο Έλις αρραβωνιάστηκε με την τηλεοπτική παραγωγό Μέϊγκαν Όπενχαϊμερ.
Εξωτερικοί σύνδεσμοι
Κατηγορία:Ουαλοί άνδρες ηθοποιοί κινηματογράφου Κατηγορία:Ουαλοί άνδρες ηθοποιοί τηλεόρασης
Σπήλιος Αντωνόπουλος
Ο Σπήλιος-Σπυρίδων Αντωνόπουλος, (Τρίπολη 1821 - 1891), ήταν Έλληνας νομικός και πολιτικός από τον νομό Αρκαδίας.
Βιογραφία
Είχε σπουδάσει νομική και ασκούσε το επάγγελμα του δικηγόρου. Διετέλεσε βουλευτής Μεσσήνης στις εκλογές του 1854, του 1856, του 1859, του 1862, του 1868, του 1873, το υ1874, του 1875, του 1879, του 1881, και του 1885.
Χρημάτισε υπουργός Ναυτικών στην Κυβέρνηση Δημητρίου Βούλγαρη 1865, υπουργός Εκκλησιαστικών και Δημόσιας Εκπαίδευσης στην Κυβέρνηση Επαμεινώνδα Δεληγεώργη Νοεμβρίου 1865, και υπουργός Δικαιοσύνης στις κυβερνήσεις Δημητρίου Βούλγαρη το 1868, Επαμεινώνδα Δεληγιώργη το 1877, και Θεόδωρου Δηλιγιάννη το 1885. Επίσης ήταν υπουργός Εσωτερικών στην Κυβέρνηση Επαμεινώνδα Δεληγιώργη 1877. Το 1883, ήταν υποψήφιος Πρόεδρος της Βουλής, στην σχετική ψηφοφορία που έγινε συγκέντρωσε 80 ψήφους έναντι 112 του πρώτου Καλλιγά.
Πηγές
Κατηγορία:Έλληνες δικηγόροι Κατηγορία:Έλληνες υπουργοί Εκκλησιαστικών Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Εσωτερικών Κατηγορία:Έλληνες υπουργοί Ναυτικών Κατηγορία:Βουλευτές Μεσσήνης
Γουλιέλμος και Μαρία
160px|thumb|right|Η Μαρία Β' Η φράση Γουλιέλμος και Μαρία συχνά αναφέρεται στην κοινή διοίκηση στο Βασίλειο της Αγγλίας και στο Βασίλειο της Σκωτίας του Βασιλιά Γουλιέλμου Γ' και της συζύγου του Βασίλισσας Μαρίας Β', κόρης του Ιακώβου Β'.
Η κοινή βασιλεία τους άρχισε τον Φεβρουάριο του 1689, όταν κλήθηκαν στο θρόνο από το Κοινοβούλιο, αντικαθιστώντας τον Ιάκωβο Β', ο οποίος "θεωρήθηκε ότι είχε εγκαταλείψει" την χώρα κατά την Ένδοξη Επανάσταση του 1688. Αφού η Μαρία πέθανε το 1694, ο Γουλιέλμος της Οράγγης κυβέρνησε μόνος έως το θάνατο του το 1702. Η διοίκηση τους ήταν η μόνη περίοδος στη Βρετανική ιστορία στην οποία "από κοινού μονάρχες" με ίσες δυνάμεις επιτράπηκε να κυβερνήσουν. Σε μια άλλη παρόμοια περίπτωση, ο Φίλιππος και η Μαρία Α' της Αγγλίας ήταν από κοινού μονάρχες, αλλά ο Φίλιππος δεν ήταν ίσος με την Μαίρη. Οι Γουλιέλμος και Μαρία ήταν άτεκνοι και τους διαδέχθηκε βασικά η νεότερη αδελφή της Μαίρης, Άννα.
Ιστορική σύγκρουση
Για να τελειώσει η Ένδοξη Επανάσταση, οι Γουλιέλμος και Μαρία υπέγραψαν την Αγγλική Χάρτα των Δικαιωμάτων, μια νέα συνεργασία μεταξύ του Κοινοβουλίου και των μοναρχών οδηγώντας σε ένα μεγαλύτερο όριο προσωπικής ελευθερίας και δημοκρατίας στη Μεγάλη Βρετανία. Αυτή η πράξη σηματοδότησε το τέλος πολλών αιώνων έντασης και σύγκρουσης μεταξύ του στέμματος και του κοινοβουλίου και το τέλος της ιδέας ότι η Αγγλία θα επανεντασσόταν στον Ρωμαιοκαθολικισμό, εφόσον ο Γουλιέλμος ήταν ένας Προτεστάντης ηγέτης.
Παραπομπές
Κατηγορία:Βασιλείς της Αγγλίας